
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

, _ ΤΕΥΧΟΣ ΤΕΤΑΡΤΟ _ Αρ. Φύλλου 526 

~ 24 Ιουλίου 1998 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση Γενικού Πολεοδομικού Σχεδίου της νή¬ 
σου Κυθήρων (ν. Αττικής). 1 

Καθορισμός ειδικών όρων και περιορισμών δόμησης 
σε διατηρητέο κτίριο που βρίσκεται εντός του ρυ¬ 
μοτομικού σχεδίου Πειραιά ν. Αττικής. 2 

Αλλαγή χρήσης γης στην περιοχή Αγ. Ανδρέα στο 

Αίγιο Αχαΐας. 3 

Τροποποίηση του εγκεκριμένου ρυμοτομικού σχεδίου 
Σκουτάρεως Ν. Σερρών, ως προς τον χαρακτηρι¬ 
σμό χώρου πάρκου-παιδικής χαράς, στο Ο.Τ. 19.. 4 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αοιθ. 17867/4121 , (1) 

Τροποποίηση Γενικού Πολεοδομικού Σχεδίου της νήσου 
Κυθήρων (ν. Αττικής). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 
«Επέκταση πολεοδομικών σχεδίων, οικιστική ανάπτυξη 
και σχετικές ρυθμίσεις» (Α’ 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Τις διατάξεις των άρθρων 3,4 και 5 (παρ. 3 και 4) του 
Ν. 1515/1985 «Ρυθμιστικό Σχέδιο και πρόγραμμα προ¬ 
στασίας περιβάλλοντος της ευρύτερης περιοχής της 
Αθήνας» (Α’ 18). 

4. Τις διατάξεις του άρθρου 19 (παρ. 1) του Ν. 
1849/1989 «Επέκταση και συμπλήρωση των στεγαστικών 
προγραμμάτων του Οργανισμού Εργατικής Κατοικίας και 
άλλες διατάξεις» (Α’ 113). 


5. Την 39962/1037/16.5.1990 απόψαση του Υπουργού 
Περιβάλλοντος, Χωροταξίας και Δημοσίων Έργων 
«Άσκηση αρμοδιοτήτων από τον Οργανισμό Αθήνας» (Β’ 
327). 

6. Τις διατάξεις της παρ. Β του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α’ 9). 

7. Το 3074 ΕΠ/10.11.1995 έγγραφο της 1ης Εφορείας 
Βυζαντινών Αρχαιοτήτων. 

8. Το 4467/97/5314/2.6.97 υπηρεσιακό σημείωμα του Γ 
Τμήματος της Δ/νσης Πολεοδομικού Σχεδιασμού του 
Υπουργείου Περιβάλλοντος, Χωροταξίας και Δημοσίων 
Έργων. 

9. Το 6536/2344/1681/11.3.98 έγγραφο του Α’ Τμή¬ 
ματος της Δ/νσης Πολεοδομικού Σχεδιασμού. 

10. Τις 3/1994 και 10/1995 γνωμοδοτήσεις του κοινοτι¬ 
κού συμβουλίου Κυθήρων. 

11. Την 836/1996 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού καιτου οικείου Ο.Τ.Α., αποφα¬ 
σίζουμε: 

1. Εγκρίνεται η τροποποίηση του γενικού πολεοδομικού 
σχεδίου της νήσου Κυθήρων (ν. Αττικής), που έχει εγκρι- 
θεί με την 46307/2274/17.7.1987 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) της νή¬ 
σου Κυθήρων (Νομού Αττικής) (Δ* 864) και ειδικότερα 
στηνπολεοδομική ενότητα 1 «Χώρα - Καψάλι» με την τρο¬ 
ποποίηση του μέσου συντελεστή δόμησης και τον καθο¬ 
ρισμό αυτού σε 0,6. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 6 Ιούλίου 1998 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ, 17854/4056 (2) 

Καθορισμός ειδικών όρων και περιορισμών δόμησης σε 
διατηρητέο κτίριο που βρίσκεται εντός του ρυμοτομι¬ 
κού σχεδίου Πειραιάν. Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
*’ΓΟΚ” και άλλες διατάξεις» (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και α- 
ντικαταστάθηκε με την παραγ. 2α του άρθρου 1 του Ν. 
2469/1997 (Α’ 38). 

3. Την υπ’ αρ. 103326/1281/15.12.96 απόφαση του 
Υπουργού και ΥφυπουργούΠεριβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων στο Γε¬ 
νικό Γραμματέα και στους Προϊσταμένους των Γενικών 
Διευθύνσεων, Δ/νσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων πλην 
Γενικής Γραμματείας Δημοσίων Έργων» (ΦΕΚ 1126/Β/- 
16.12.1996). 

4. Τις διατάξεις της παρ. Β του άρθρου 1 του Π,Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

5. Την από 8.12.1997 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το γεγονός ότι παρήλθε η προθεσμία που προβλέπε- 
ταιαπότιςδιατάξειςτου άρθρου 4 (παρ. 2) του Ν. 1577/85 


(Α’ 210), όπως τροποποιήθηκε με την παρ. 2του άρθρου 
1 του Ν. 1772/89 (Α’ 91), χωρίς να περιέλθουν στην υπη¬ 
ρεσία τυχόν αντιρρήσεις του ενδιαφερομένου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Στο κτίριο που βρίσκεται εντός του ρυμοτομικού σχε¬ 
δίου Πειραιά (ν. Αττικής) επί των οδών Μπουμπουλίνας 
και Πραξιτέλους, φερόμενο ως ιδιοκτησία της εταιρείας 
«ΒΕ6ΑΙ_ Ε5ΤΑΤΕ» και το οποίο έχειχαρακτηρισθεί ως δια¬ 
τηρητέο με το από 27.7.1982 Π.Δ/γμα του Υπουργού 
Περιβάλλοντος, Χωροταξίας και Δημοσίων Έργων «Χα¬ 
ρακτηρισμός τμήματος της πόλης του Πειραιά σαν παρα¬ 
δοσιακού (Ιστορικό Κέντρο Πειραιά) (Δ’ 410)» καθορίζο¬ 
νται ειδικοί όροι και περιορισμοί δόμησης ως εξής: 

α. Επιτρέπεται η στατική ενίσχυση που γίνεται σύμφωνα 
με την εγκεκριμένη από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ) αρχιτεκτονική μελέτη. 

β. Επιτρέπεται η αντικατάσταση δαπέδων. 

γ. Επιτρέπεται η τοποθέτηση ανελκυστήρα στη θέση 
που καθορίζεται στην εγκεκριμένη από την ΕΠΑΕ αρχιτε¬ 
κτονική μελέτη. 

δ. Κατά τα λοιπά εξακολουθούν να ισχύουν οι διατάξεις 
του παραπάνω Π.Δ/τος του Υπουργού Περιβάλλοντος, 
Χωροταξίας και Δημοσίων Έργων. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1998 

Με εντολή Υπουργού 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αοιθ. 1338 (3) 

Αλλαγή χρήσης γης στην περιοχή Αγ. Ανδρέα στο Αίγιο 
Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

> Έχοντας υπόψη: 

1 . Τις διατάξεις του Ν.Δ. της 17.7.23, όπως μεταγενέ¬ 
στερα τροποποιήθηκαν και συμπληρώθηκαν και ειδικότε¬ 
ρα του άρθρου 3 αυτού. 

2. Το Ν. 1622/86 (ΦΕΚ 92Α/14.7.86) «Τοπική Αυτ/ση 
Περιφερ/κή Ανάπτυξη & Δημοκρατικός Προγραμμα¬ 
τισμός». 

3. Το Ν. 2503/30.5.97 (ΦΕΚ 107Α/30.5.97) «Περί 
Διοικητικής Οργάνωσης Στελέχωσης Περιφέρειας κ.λπ.». 

4. Το Ν. 2508/11/13.6.97 ΦΕΚ 124/Α «Βιώσιμη Οικιστική 
Ανάπτυξη των πόλεων και Οικισμών της Χώρας και άλλες 
δ/ξεις» αρθ. 25 παρ. 9α. 

5. Την υπ’ αρ. 1/1.9.97 απόφαση «μεταβίβαση εξουσίας 
προς υπογραφή του Γεν. Γραμ. Περιφ. Δυτ, Ελλάδας». 

6. Την υπ' αριθμ. 388/20.2.98 απόφαση Γ εν. Γ ραμματέα 
περί Συγκρότησης του Περιφερειακού Συμβουλίου ΧΟΠ 
Δυτ. Ελλάδας. 

7. Το Π.Δ. 23.2.87 (ΦΕΚ 166Δτης 6.3.87) «κατηγορίες 
και περιεχόμενα χρήσεως γης». 

8. Το αρ. 509/20.12.96 και 209/4.5.97, 312/28.7.97 απο¬ 
φάσεις Δημ. Συμβουλίου Αιγίου. 

9. Τη γνωμοδότηση του Περιφ. ΣΧΟΠ που φαίνεται στο 
αρ. 3/25,6,98/3 πρακτικό του. 

10. Τηναρ. Δ.Υ. 1338/16.6.98 εισήγηση της ΠΕ.ΧΩ.Δυτ. 
Ελλάδος. 

11. Το αρ. 9/8.5.98 πρακτικό του ΣΧΟΠ Ν. Αχαΐας. 

12. Το αρ. 6347/20.11.97 έγγραφο του Δήμου Αιγαίου, 
αποφασίζουμε: 

Άρθρον 1 

Τροποποιούμε τους όρους δόμησης του εγκεκριμένου 
Σχεδίου Αγ. Ανδρέου στο Αίγιο, Πόλεως Αιγίου και καθο¬ 
ρίζονται χρήσεις γης στην περιοχή που περικλείεται από 
τις οδούς Κωνσταντινουπόλεως, Α. Μιχαλοπούλου, Αγίου 
Ανδρέου, Σωτ. Μεσσηνέζη, I. Μεσσηνέζη, 1η Μάη 1886 
(πρώην Βασ. Γεωργίου), Ομήρου, Ανωνύμου και 
Κωνσταντινουπόλεως και οριοθετείται με τα στοιχεία 
ΑΒΓΔΕΖΗΑ. 

Οι χρήσεις γης ισχύουν και επί των δύο πλευρώντων ως 
άνω οδών. 

Η περιοχή για την οποία ισχύουν οι χρήσεις γης σημει¬ 
ώνεται με συνεχή μαύρη γραμμή στο σχετικό πρωτότυπο 
διάγραμμα σε κλίμακα 1:2000 που έχει θεωρηθεί στις 
25.6.1998 από το Δήμο Αιγίου (τεχνική Υπηρεσία) και συ¬ 
νοδεύονται με την υπ’ αρ. 4195/26.6.98 βεβαίωση του 
Δήμου Αιγίου. 

Άρθρον 2 

Στην ως άνω περιοχή Αιγίου, όπως ορίζεται στο άρθρο 
1 της παρούσας επιτρέπεται σύμφωνα με τη γενική πολε- 
οδομική λειτουργίατης η χρήσις γενικής κατοικίας και συ¬ 
γκεκριμένα σύμφωνα με την ειδική πολεοδομική λειτουρ¬ 
γία τους επιτρέπονται να περιλαμβάνονται μόνον: 

1. Κατοικίες. 

2. Ξενώνες μικρού δυναμικού (περίτις 40 κλίνες). 

3. Εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (παντοπω¬ 
λεία, φαρμακεία, χαρτοπωλεία, φούρνοι κ.λπ.). 


4. Κτίρια κοινωνικής πρόνοιας μικρής κλίμακας. 

5. Γραφεία, τράπεζες, ασφάλειες, κοινωφελείς οργανι¬ 
σμοί. 

6. Κτίρια εκπαίδευσης πρωτοβάθμιας και δευτεροβάθ¬ 
μιας, διδακτήρια καιφροντιστήριαπρωτοβάθμιας και δευ¬ 
τεροβάθμιας εκπαίδευσης καθώς και ξένων γλωσσών. 

7. Αθλητικές εγκαταστάσεις. 

8. Θρησκευτικοί χώροι. 

9. Πολιτιστικά κτίρια (και εν γένει πολιτιστικές εγκατα¬ 
στάσεις) μικρής κλίμακας. 

10. Επαγγελματικά εργαστήρια και μικρά καταστήματα 
(απασχόληση χαμηλής όχλησης και μικρής κλίμακας του 
ενός κυρίως ατόμου που δεν ενοχλούν και ταιριάζουν στο 
χρώμα της περιοχής). 

11. Πρατήρια βενζίνης που δεν ευρίσκονται επί πεζο¬ 
δρόμων. 

12. Κτίρια ή γήπεδα στάθμευσης που εξυπηρετούν τις 
ανάγκες της περιοχής και δεν ευρίσκονται σε πεζοδρό¬ 
μους. 

13. Εστιατόρια αμιγή χωρίς μουσικά όργανα. 

Άρθρον 3 

1. Για κάθε χρήση έχουν εφαρμογή εκτός από τις διατά¬ 
ξεις της παρούσας απόφασης οι ειδικές γι' αυτές διατά¬ 
ξεις καθώς και τα τυχόν ιδιαίτερα νομικά καθεστώτα. 

2. α) Δεν επιτρέπεται η ίδρυση και λειτουργία κέντρων 
διασκέδασης, ντισκοτέκ, καμπαρέ, μπαρ, σνακμπάρ, κα¬ 
φετεριών, χαρτοπαικτικών λεσχών, καταστημάτων με η¬ 
λεκτρονικά παιχνίδια και συναφών χρήσεων. 

β) Ειδικότερα δεν επιτρέπεται η λειτουργία οποιοσδή¬ 
ποτε χρήσης που άσχετα από το είδος της, το μέγεθος 
της, τον αριθμό των καθισμάτων της ή την ονομασία της, 
αποτελεί πηγή όχλησης για το περιβάλλον της για οποιο- 
δήποτε λόγο και ιδιαίτερα τη νύχτα. 

Η απαγόρευση επιβάλλεται σε περίπτωση οποιοσδήπο¬ 
τε όχλησης της κατοικίας ανεξάρτητα αν αυτή προκαλεί- 
ται από τις εγκαταστάσεις των χώρων ή το προσωπικό την 
πελατεία (μεγάφωνα, μικρόφωνα, ενισχυτές, μουσικά συ¬ 
γκροτήματα, μετάδοση δίσκων ή ταινιών ή κασετών, φω¬ 
νές, τραγούδια, προσέλευση ή αποχώρηση πελατών, κυ- 
κλοφοριακά προβλήματα, σκουπίδια) με τη διαδικασία 
της παρ. 8 του άρθρ. αυτού. 

γ) Δεν επιτρέπεται κάθε είδους χρήση μικροφωνικών ε¬ 
γκαταστάσεων και ενισχυτών σε ανοικτούς, ιδιωτικούς ή 
δημόσιους χώρους. 

3. Δεν επιτρέπεται η χρήση και η κατάληψη (τραπέζια, 
καρέκλες, προθήκες, πάγκοι) πεζοδρόμων και των δρό¬ 
μων για την εξυπηρέτηση και υπαίθρια επέκταση των κα¬ 
ταστημάτων της περιοχής για να μην εμποδίζεται η κυ¬ 
κλοφορία των οχημάτων έκτακτης ανάγκης, καθώς και 
των υπολοίπων οχημάτων τις ώρες που επιτρέπεται η κυ¬ 
κλοφορία τους. 

Οι ανωτέρω καταλήψεις απαγορεύονται και στις ταρά¬ 
τσες και αυλές των ακινήτων για χρήση καταστήματος. 

4. Δεν επιτρέπεται η λειτουργία νέων ξενοδοχειακών ε¬ 
γκαταστάσεων (πλην ξενώνων μικρού δυναμικού έως 40 
κλινών) εκτός των ήδη νομίμως λειτουργούντων κατά την 
ημερομηνία δημοσίευσης της παρούσας απόφασης. 

5. Τα πολιτιστικά κτίρια αναφέρονται αυστηρά στις πο¬ 
λιτιστικές δραστηριότητες. Απαγορεύεται ρητά η χρησι¬ 
μοποίησή τους σανχαρτοπαικτικές λέσχες, καταστήματα 
με ηλεκτρονικά παιχνίδια και κέντρα διασκεδάσεως ή κα¬ 
φέ μπαρ. 

6. Για διαμπερή και γωνιαία οικόπεδα ή κτίρια με μία 


4868 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


πρόσοψη σε οδό που δεν περιλαμβάνεται στην παρούσα 
απόφαση καθορισμού χρήσεων γης, τυχόν χρήσεις λει¬ 
τουργούσες επί της οδού αυτής και απαγορευόμενες α¬ 
πό την παρούσα δεν επιτρέπεται να επεκτείνονται και 
στην πρόσοψη στην οδό που ισχύουν οι χρήσεις γης της 
παρούσας. 

7. Επιβάλλεται η χρήση κατοικίας σε διατηρητέα κτίρια, 
ανεξαρτήτως ορόφου, που είχαν κατασκευασθεί για τη 
χρήση αυτή. 

8. α) Το Πολεοδομικό Γραφείο Αιγίου ή η υπηρεσία 
Δημοτική ή άλλη με αρμοδιότητες της Πολεοδομικής 
Υπηρεσίας σε περίπτωση που υποπέσει στην αντίληψη 
του όχληση προκαλούμενη με οποιοδήποτε τρόπο από υ¬ 
φιστάμενες χρήσεις ζητάει κατά περίπτωση στοιχεία προ- 
κειμένου να ελέγξει τη νομιμότητα της λειτουργίας της ε¬ 
πιχείρησης, το μέγεθος και το είδος της όχλησης και επι¬ 
βάλλει όρους για τη βελτίωση της λειτουργίας και την 
άρση της όχλησης αυτής. 

β) Εφόσον η όχληση αυτή αφορά ηχητική ή περιβαλλο¬ 
ντική ρύπανση επιβάλλεται άμεση συμμόρφωση προς τις 
διατάξεις της παρούσας απόφασης. 

Στην περίπτωση που απαιτείται η λήψη προσθέτων μέ¬ 
τρων επιβάλλεται διακοπή λειτουργίας της χρήσης και ο¬ 
ρίζεται εύλογη προθεσμία για τη συμμόρφωση μετά τη 
διαπίστωση της οποίας επιτρέπεται η επανάληψη της λει- 
τουργίας. Σε περίπτωση υποτροπής η Πολεοδομική 
Υπηρεσία Αιγίου αποφασίζει για το άμεσο κλείσιμο της ο- 
χλούσας επιχείρησης. 

γ) Στις περιπτώσεις καταστρατήγησης ή παραβίασης ε- 
πιτρεπομένων χρήσεων επιβάλλεται η σφράγιση του ακι¬ 
νήτου κατά το πρότυπον της απόφασης 44242/2361/89 
των Υπουργών Δημόσιας Τάξης και ΠΕΧΩΔΕ και με από¬ 
φαση του Γεν. Γραμματέα Περιφέρειας που θα εκδοθεί 
για την περιοχή του Αιγίου της παρούσας απόφασης. 

Σε περίπτωση υποτροπής η σφράγιση είναι οριστική. 
Στην ίδια απόφαση Γεν. Γραμματέα Περιφέρειας θα κα¬ 
θορίζονται και οι τύποι προέγκρισης και τελικής έγκρισης 
για την εγκατάσταση νέας λειτουργίας η συνέχιση της υ- 
πάρχουσας με νέο ιδιοκτήτη και εφόσον δεν απαγορεύε¬ 
ται από τις διατάξεις της παρούσας, καθώς και της βεβαί¬ 
ωσης χρήσης ή αλλαγής χρήσης ακινήτου από το 
Πολεοδομικό Γ ραφείο Αιγίου. 

9. Χρήσεις που υπήρχαν στην περιοχή μέχρι της ημερο¬ 
μηνίας δημοσιεύσεως της παρούσας απόφασης και λει¬ 
τουργούν με νόμιμες πολεοδομικές, αστυνομικές, υγειο¬ 
νομικές κ.λπ. άδειες και που απαγορεύονται από την πα¬ 
ρούσα πρέπει να απομακρυνθούν σε 2 έτη από της 
δημοσιεύσεως της παρούσης. 


Άρθρον 4 

1. Η ανάρτηση και η εγκατάσταση φωτεινών ή μη δια¬ 
φημίσεων εντός του κατά το άρθρον 1 τμήματος της πό¬ 
λης, οι διαστάσεις, η μορφή, το περιεχόμενο και η θέσις 
αυτών επιτρέπονται από την Πολεοδομική υπηρεσία μόνο 
εάν εξ αυτών δεν επηρεάζεται ο χαρακτήρ των κτιρίων και 
του αμέσου περιβάλλοντος τους. 

2. Επί των αναγειρωμένων κτιρίων επιτρέπεται η εγκα- 
τάστασις μιας κεραίας τηλεοράσεως ανά κτίριο, σε θέση 
μη προσβάλλουσα την μορφήν των μεμονωμένων κτιρίων 
ή του συνόλου, κατόπιν εγκρίσεως της Πολεοδομικής 
Υπηρεσίας. 

3. Έκαστον έργο υποδομής εκτελούμενον, από οργανι¬ 
σμό κοινής ωφελείας ή το Δήμο Αιγίου και γενικώς οιαδή- 
ποτε εργασία, η οποία αφορά τη διαμόρφωση, τροποποί¬ 
ηση ή ανάπλαση κοινοχρήστων χώρων εκτελείται κατά 
τρόπον προσαρμοζόμενο στο περιβάλλον και κατόπιν ε- 
γκρίσεωςτης Πολεοδομικής Υπηρεσίας. 

Άρθρον 5 

Οι περιοχές «κοινοχρήστων χώρων» αφορούν στην πα¬ 
ραμονή, αναψυχή και διακίνηση πεζών και τροχοφόρων. 
Αποτελούνται από πεζοδρόμους, πεζοδρόμια, οδούς, 
πλατείες, κοινοχρήστους κήπους, άλση, παιδικές χαρές 
και λοιπούς παρεμφερείς χώρους. 

Επιτρέπεται να περιλαμβάνουν περίπτερα, ανθοπω¬ 
λεία, σκιάδες, παγκάκια και γενικά απλές εγκαταστάσεις 
για την εξυπηρέτηση του κοινού. 

Η κατασκευή οποιουδήποτε έργου από αυτά που επι¬ 
τρέπονται παραπάνω σε κοινόχρηστους χώρους επιτρέ¬ 
πεται μόνο ύστερα από έγκριση της ολοκληρωμένςη τε¬ 
χνικής μελέτης του έργου από την πολεοδομική υπηρεσία 
Αιγίου. 

Άρθρον 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Πάτρα, 30 Ιουνίου 1998 

Με εντολή Γεν. Γραμ. Περιφέρειας 
Η Διευθύντρια 
ΚΛΗΜ. ΚΑΡΑΓΙΑΝΝΗ 

Αριθ. 1646 (4) 

Τροποποίηση του εγκεκριμένου ρυμοτομικού σχεδίου 
Σκουτάρεως Ν. Σερρών, ως προς τον χαρακτηρισμό 
χώρου πάρκου-παιδικής χαράς, στο Ο.Τ. 19. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ/τοςτης 17.7.1923, που μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70. 

2. Τις διατάξεις του Α. Ν. 314/1968 (ΦΕΚ 47/Α), που τρο¬ 
ποποιήθηκαν και συμπληρώθηκαν με το υπ’ αρ. 1018/71 
Ν. Διάταγμα (ΦΕΚ220/Α) και μετηνπαρ. 3του άρθρου 34 
του Ν. 1577/85 (ΦΕΚ210/Α). 

3. Τις διατάξεις του από 2-4/14.5.85 Π.Δ/τος (ΦΕΚ 
225Δ’) «Μεταβίβαση αρμοδιοτήτων στους Νομάρχες για 
την έγκριση και τροποποίηση ρυμοτομικών σχεδίων κα¬ 
θώς και όρων και περιορισμών δόμησης αγροτικών 
οικισμών». 

4. Την υπ’ αριθ. 5/1998 απόφαση του κοινοτικού συμ¬ 
βουλίου Σκουτάρεως. 

5. Την υπ' αρ. 65/10.6.1998 (αρ. πρακτ. 13) γνωμοδότη¬ 
ση του Συμβουλίου ΧΟΠ Ν. Σερρών. 


6. Τις διατάξεις του άρθρου 29Ατου Ν. 1558/1985, που 
προστέθηκαν με το άρθρο 27 του Ν. 2081/1992, αποφα¬ 
σίζουμε: 

1) Εγκρίνεται η τροποποίηση του εγκεκριμμένου ρυμο¬ 
τομικού σχεδίου Σκουτάρεως, στο Ο.Τ. 19, ωςπροςτη δη¬ 
μιουργία πεζοδρόμων, πλάτους 2.00 μ. βόρεια και ανατο¬ 
λικά του υπ’ αριθ. 138 οικοπέδου και εις βάρος αυτού και 
τον χαρακτηρισμό του υπόλοιπου τμήματός του, με στοι¬ 
χεία Α. Β. Γ. Δ. Α., σαν χώρου πάρκου-παιδικής χαράς, ό¬ 
πως τα παραπάνω φαίνονται στο τοπογραφικό διάγραμ¬ 
μα, με κλίμακα 1:500, που συνοδεύει την απόφαση αυτή. 

2) Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού της 
Κοινότητας Σκουτάρεως. 

Η απόφαση αυτή, μαζί με το τοπογραφικό διάγραμμα, 
με κλίμακα 1:500, που τη συνοδεύει, να δημοσιευθούν 
στην Εφημερίδα της Κυβερνήσεως, έχοντας ισχύ από τη 
δημοσίευσή τους. 

Σέρρες, 22 Ιουνίου 1998 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

